paragraph_text: Kim Bendix Petersen, poznatiji kao King Diamond (Kopenhagen, 14. lipnja 1956.), danski je heavy metal-glazbenik. Kao pjevač poznat je po snažnom i širokom rasponu kontratenorskog pjevačkog glasa, a naročito po svojim dalekosežnim krikovima u falsetu. Glavni je pjevač i tekstopisac sastava Mercyful Fate i istoimenog sastava King Diamond. U studiju također svira klavijature i gitare, no na koncertima samo pjeva. Poznat je po mračnome lirskom sadržaju, pričama u pjesmama i po upečatljivom izgledu na pozornici (osobito bijelo-crnome licu). Nadahnuo je razne rock i metal-sastave kao što su Metallica, Slayer i Cradle of Filth.